paragraph_text: Tom odlukom su vlasti nove Demokratske Federativne Jugoslavije svim kolonistima privremeno zabranile povratak na Kosovo, Metohiju, Makedoniju i druge oblasti u kojima je vršena kolonizacije u razdoblju Kraljevine Jugoslavije. Odluka je bila privremenog karaktera zbog najavljenje revizije dodjeljivanja zemlje u međuratnom razdoblju. Nove vlasti su već početkom kolovoza 1945. usvojile Zakon o reviziji kolonističkih odnosa, čime je prestala važiti privremena opća zabrana povratka kolonista.